Sandstorm

"Sandstorm" (בתרגום לעברית: סופת חול) הוא להיט אינסטרומנטלי של הדי ג'יי והמפיק הפיני דארוד. הוא יצא לאור כסינגל הראשי מאלבום אולפן הבכורה שלו Before the Storm. תחילה יצא לאור בפינלנד ב-26 באוקטובר 1999 על ידי "16 אינץ רקורדס" ומאוחר יותר יצא לאור מחדש במדינות רבות אחרות בשנת 2000. הסינגל הועלה לאתר MP3.com, שם זכתה להכרה עולמית. הסינגל זכה להכרה על השימוש בו בתחרויות ספורט והפופולריות בתרבות תופעות האינטרנט.

ב-1 במרץ 2010, למעלה מעשר שנים לאחר צאתו המקורית, הפך השיר לאלבום זהב בארצות הברית על ידי איגוד תעשיית ההקלטות האמריקאי על-פי מכירות של למעלה מ-500,000 עותקים ובחודש ינואר 2020 השיר הפך לאלבום פלטינה על מכירות של למעלה ממיליון עותקים.

במלאת מאה שנים לעצמאות פינלנד בשנת 2017, החגיגות בעיר בירת פינלנד, הלסינקי, כללו את הדי ג'יי כאחד המופיעים העיקריים עם השיר<ref></ref>.

== רקע וכתיבה ==
דארוד התחיל לראשונה להכין מוזיקה בסוגת "Happy hardcore" עם תוכנה להכנת מוזיקה, כשהוא מזדהה בכינוי "Rudeboy".<ref name="Findance"></ref> לאחר מכן הופיע יחד עם ויל "המוזר" הייקה תחת הכינוי "Position 1" והשניים הכינו שירים מסוגת יורודאנס. הוא גם הצטרף אל תקליטנים אחרים בפרויקטים אחרים. בחודשים ספטמבר – אוקטובר 1999<ref name="Findance" />, דארוד (בכינויו העכשווי) החל לשתף פעולה עם ג'אקו "JS16" סלובארה, הידוע כמפיק ה-"Bomfunk MC's".<ref name="Discography"></ref> "Sandstorm" היה הסינגל הראשון של השניים, שהיה מוכן לאחר כשבוע של עבודה. JS16 החתים את דארוד כאמן הראשון בלייבל החדש שלו JS16 16 Inch Records.<ref name="Findance" />

דארוד העלה מספר סינגלים שלו לאתר MP3.com, שם הוא בנה עוקבים, והוא גם העלה את הגרסה המלאה של השיר. חשיפה זו לשיר הייתה אחראית לעניין העולמי ב"Sandstorm". בשנת 2000 דיווח דארוד בעמוד האמן שלו באתר mp3.com כי הסיר את השיר Sandstorm לבקשת חברת התקליטים שלו<ref></ref>.

מקורו של שם השיר הוא מהסינתיסייזר Roland JP-8080, אשר מציג במסך של "Sand Storm" בעת ההפעלה.<ref name="vice"></ref>

== וידאו קליפ ==
בתחילת הקליפ, מוצג דארוד יושב עם אוזניות וצופה בשני מאבטחים חמושים (גבר ואישה) רודפים אחרי אישה עם תיק. נראה שדארוד מופיע בכל מקום שאליו הולכים הרודפים. לקראת הסוף, האישה עם התיק מועדת והמאבטחת (האישה השנייה) בוגדת במאבטח, ומפילה אותו. שתי הנשים לוקחות את התיק לסירה שבו נמצא דארוד. מאפריל 2021, סרטון המוזיקה שהועלה ליוטיוב, כולל למעלה מ-204 מיליון צפיות.

את הסרטון ביים ג'וזו סירג'ה, הידוע בכינויו עוזי,<ref name="Nelonen"></ref> והוא צולם במקומות שונים בעיר הבירה של פינלנד, הלנסקי, הכוללים גם את קתדרלת הלסינקי וכיכר הסנט<ref></ref>. הוא הפך לסרטון המוזיקה הפיני הראשון שהוצג ב-MTV בארצות הברית וקיבל מספר פרסים בפינלנד ובMTV.<ref name="Nelonen2"></ref>

== שימושים במדיה ==
=== בקולנוע ובטלוויזיה ===
השיר הופיע בפרק הפיילוט של הסדרה הפופולרית של שואוטיים, הכי גאים שיש, ששודרה לראשונה ב-3 בדצמבר 2000<ref></ref>. השיר שימש גם בסרט הפיני 2001 Tango Cabaret<ref></ref>. וגם בסרט ג'וני אינגליש 3.0<ref></ref>.

=== בספורט ===
המתאבק המקצועי "טורו אוואשי"<ref></ref>, אמן הלחימה המשולבת וונדרליי סילבה והחובט קוג'י אוהרה משתמשים בשיר כמוזיקת כניסה. השיר הושמע גם באולימפיאדת החורף ב-2006 במהלך אליפות העולם בהוקי קרח. נייקי השתמשה בשיר במספר פרסומות בהשתתפות קובי בראיינט ולברון ג'יימס.

=== תופעת אינטרנט ===
השיר הפך לפופולרי מאוד בקרב מעלי תוכן באתר Twitch.tv והוביל למם אינטרנט<ref></ref>.

כבדיחת אחד באפריל 2015, יוטיוב הציג את ההודעה "האם התכוונת ל: Darude - Sandstorm" עבור כל חיפוש של שיר באתר וכפתור שהשמיע את השיר במהלך סרטון<ref></ref><ref></ref>.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1999
קטגוריה:סינגלי בכורה מ-1999
קטגוריה:סינגלים מ-2000
קטגוריה:מוזיקה: תופעות אינטרנט
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הסינגלים הקנדי
קטגוריה:שירי פלטינה